नहीं चढ़ूंगा घोड़ी, पहले घर में बनवाएं टॉयलेट, दूल्हे ने शादी से किया इनकार

ग्वालियर। एक आदिवासी युवक ने दूल्हा बनने से इसलिए इनकार कर दिया कि घर में टॉयलेट नहीं है, और ससुराल आने के बाद उसकी दुलहन को परेशान होना पड़ेगा। दूल्हे की जिद पर आखिरकार घरवालों को शादी की तारीख आगे बढ़ानी पड़ी। दूल्हा अड़ा, टॉयलेट बनवाओ तब जाऊंगा दुल्हन लेने....



- शिवपुरी में बदरवास के टेंटई गांव के इमरत आदिवासी की शादी 24 नवंबर को होनी थी।

- इमरत ने शादी से इनकार कर दिया, उसका कहना है कि जब तक घर में टॉयलेट नहीं बन जाता, वह दुल्हन लेने नहीं जाएगा।

- इमरत की शादी कुसुम से तय हुई हैं, 24 नवंबर की शादी के लिए सारी तैयारियां पूरी हो चुकी थीं।

- इमरत बहुत दिनों से घर में टॉयलेट बनवाने की जिद कर रहा था, लेकिन कोई उसकी बात को सीरियसली नहीं ले रहा था।

- इमरत घर की महिलाओं के बाहर खुले में टॉयलेट जाने की मजबूरी से पहले ही चिंतित और नाराज रहता था, अब उसे अपनी नव विवाहिता के भी खुले में टॉयलेट जाने नौबत नजर आने लगी थी।

- शादी की तारीख जैसे-जैसे नजदीक आर ही थी, इमरत की चिंता बढ़ती जा रही थी।

- आखिरकार 16 नवंबर को उसने घर में ऐलान कर दिया कि वह तब तक शादी के मंडप में नहीं बैठेगा, जब तक घर में टॉयलेट नहीं बन जाएगा।



दूल्हे की जिद के आगे झुका परिवार

- शादी की तारीख नजदीक आचुकी थी, तैयारियां पूरी हो चुकी थीं, लेकिन दूल्हा जिद पर अड़ गया था।

- इमरत ने खुद मेहनत कर शौचालय का गड्ढा खोद डाला, लेकिन आर्थिक हालत ठीक नहींं होने से इसके आगे वह कुछ करने की स्थिति में नही था।

- आखिरकार घर वालों को इमरत की जिद के आगे झुकना पड़ा, दुल्हन के घरवालों को दूल्हे की जिद और शादी की तारीख बढ़ाने की सूचना दी गई।

- इमरत के घर वालों ने शादी का नया मुहूर्त निकलवाया है, अब शादी 71 दिन बाद 16 जनवरी को होगी।

- इमरत के घर में टॉयलेट बनवाने का काम शुरू कर दिया गया है।

- हालांकि इमरत के परिवार की आर्थिक स्थिति ठीक नहीं है, लेकिन तय किया गया है कि सब अपनी मजदूरी से बचत करते हुए पैसों की व्यवस्था करेंगे।

- इस दौरान सरकारी मदद के लिए भी आवेदन दिया जाएगा, और आने वाली दुल्हन के ससुराल में प्रवेश से पहले टॉयलेट बनवा लिया जाएगा।

स्लाइड्स में है आदिवासी युवक, जिसने टॉयलेट के लिए शादी से इनकार किया....